Թավշյա հեղափոխության առաջին օրերի՝ մեծ հնչեղություն ստացած իրադարձություններից մեկը մշակութային որոշ գործիչների արձագանքն էր։ Ինչ-որ պահի իշխանափոխության պահանջով ասպարեզ ելավ արվեստի ու մշակույթի գործիչների մի ստվար խումբ ոչ միայն Հայաստանում, այլև սփյուռքում։ Ոմանք իրենց անհնազանդությունն արտահայտեցին հրապարակում, որոշներն էլ որպես ինքնաարտահայտման եղանակ ընտրեցին համացանցը՝ հայտարարելով, թե հրաժարվում են նախկին իշխանությունների կողմից իրենց տրված պետական պարգևներից։